title: Villar d'el Cobo
text: Villar d'el Cobo ye un municipio aragonés de la provincia de Teruel, situau en la comarca de la Sierra d'Albarrazín.
  
  La suya población ye de  habitants, en una superficie de 53,9 km², con una densidat de población de  hab/km².
  
  Toponimia 
  Agustín Ventura Conejero considera los toponimos Villar y Villa como de tiempos de la reconquiesta. Seguntes Antonio Ubieto Arteta ye El Villar entre 1543 y 1609, Villar del Cobo dende 1646. Manimenos en un texto de 1478 de la Cort de Chusticia de la Casa de Ganaders de Zaragoza ya trobamos Villar del Quobo.
  
  Entre los suyos microtoponimos con aspecto aragonés tenemos Pincorbo y Mirabuenos.
  
  Cheografía 
  Villar d'el Cobo ye situau a la ezquierda de lo forcallo de lo río Griegos con lo río Guadalaviar, a piet de la Muela de Sant Chuan, a 1.430 metros d'altaria dencima de lo livel d'a mar y a una distancia de 78 km de Teruel, la capital de la suya provincia. Comprende lo casal de Casas de Búcar.
  
  Lo termin municipal de Villar d'el Cobo corresponde una part a zonas de paramera y una part de los Monts Universals.
  
  La paramera de Villar d'el Cobo ye a 1.600-1.800 m d'altaria y s'estendilla dende las muelas de los Monts Universals dica las vals y foces de los ríos Garganta a lo norte y Guadalaviar a l'este, incluyindo terrenos de lo termin municipal de Griegos. Los materials que afloran en esta paramera son d'edat churasica y son karstificaus, con campos de dolinas. Destaca lo campo de dolinas de la paramera de Loma Alta, con dolinas en bacía.
  
  En la part sud de lo termin, entre Guadalaviar y Fridas d'Albarrazín bi ha un sistema de poljes karsticos que s'extendilla tamién por los termins municipals d'estas localidatz, son las navas de Villar d'el Cobo, destacando la Nava Seca. Actualment estos poljes u navas desauguan enta lo Tacho u enta lo Guadalaviar. La vía pecuaria Canyada d'el Saz ye en una nava que desaugua en lo río Guadalaviar a traviés de l'arroyo d'el Rollo.
  
  Mugas 
  Lo suyo termin municipal muga a l'ueste con Guadalaviar y con Griegos, y por las atras partz con las mangas d'Albarrazín (estreitas faixas de lo termin municipal d'esta localidat), faixas que lo deseparan de Noguera d'Albarrazín, de Tramacastiella, de Calomart, de Fridas d'Albarrazín, y de la muga provincial con la provincia de Cuenca.
  
  Historia 
  Villar d'el Cobo estió una aldeya de la Sexma de Villar d'el Cobo adintro de la Comunidat d'aldeyas d'Albarrazín. Fació part tamién de la Sobrecollida d'Albarrazín por lo menos dende 1446 dica 1495, de la Vereda de Mont Albán en lo sieglo XVII y de lo Correchimiento d'Albarrazín. En 1785 prenió la categoría de "lugar".
  
  Demografía
  
  Administración
  
  Reparto de concellers
  
  Alcaldes
  
  Molimentos 
   Ilesia de los Santos Chusto y Pastor, protechida legalment dende 2002 con la suya declaración como Bien d'Intrés Cultural. Ye una ilesia de lo sieglo XVI en estilo renaixentista.
  
  Fiestas 
   3 de chulio, Virchen de lo Rosario.
   22 de chulio, Santa María Malena (conoixida popularment como La Malena), con romería a la ermita de la Malena.
  
  Vinclos externos 
   www.VillarDelCobo.com
   http://inicia.es/de/jlaspas/Villar%20del%20Cobo.htm
  
  Referencias